CELEX: 62019TN0789
Language: fi
Date: 2019-11-14 00:00:00
Title: asia T-789/19: Kanne 14.11.2019 – Moeorenhout ym. v. komissio

10.2.2020   
            
            
               FI
            
            
               Euroopan unionin virallinen lehti
            
            
               C 45/76
            
         
      Kanne 14.11.2019 – Moeorenhout ym. v. komissio
      (asia T-789/19)
      (2020/C 45/61)
      Oikeudenkäyntikieli: ranska
      
         Asianosaiset
      
      
         Kantaja: Tom Moerenhout (Humbeek, Belgia) ja kuusi muuta kantajaa (edustaja: asianajaja G. Devers)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan riidanalaisen päätöksen
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Ehdotetusta kansalaisaloitteesta ”Ensuring Common Commercial Policy conformity with EU Treaties and compliance with international law”4.9.2019 annetusta komission päätöksestä (EU) 2019/1567 (EUVL 2019, L 241, s. 12) nostamansa kanteensa tueksi kantajat vetoavat neljään kanneperusteeseen.
      
                  1)
               
               
                  Ensimmäinen kanneperuste, joka perustuu perusoikeuskirjan 41 artiklan 1 kohdan ja Euroopan parlamentin ja kansalaisaloitteesta 16.2.2011 annetun neuvoston asetuksen (EU) N:o 211/2011 (EUVL 2011, L 65, s. 1) 4 artiklan 1 ja 2 kohdan rikkomiseen, koska komissio on ottanut kansalaisaloitteen huomioon ilmeisen vääristyneellä tavalla.
               
            
                  2)
               
               
                  Toinen kanneperuste, joka perustuu asetuksen N:o 211/2011 rikkomiseen, koska komissio ei riidanalaisessa päätöksessä ole noudattanut perusteluvelvoitettaan.
               
            
                  3)
               
               
                  Kolmas kanneperuste, joka perustuu asetuksen N:o 211/2011 4 artiklan 2 kohdan b alakohdan rikkomiseen, koska komissio on katsonut, että kansalaisaloitteessa tarkoitettua toimea ei voitu toteuttaa SEUT 215 artiklan perusteella, vaikka toimi kuuluu selvästi yhteisen kauppapolitiikan piiriin.
               
            
                  4)
               
               
                  Neljäs kanneperuste, joka perustuu asetuksen N:o 211/2011 4 artiklan 2 kohdan b alakohdan rikkomiseen, koska komissio on jättänyt huomiotta muut oikeudelliset perustat, joihin ICE:n ehdotus selvästi liittyy, eli SEUT 43 artiklan 2 kohdan ja SEUT 114 artiklan.